Dragi straši in otroci,

ker nam v teh dneh niti vreme ne gre na roko, sem se odločila, da vam predstavim sklop različnih aktivnosti za urjenje senzorne integracije otrok. Aktivnosti so precej preproste in zanje ne boste potrebovali posebnih pripomočkov. Namenjene so sprostitvi in zabavi, ob tem pa boste lahko urili tudi številne spretnosti. Upamo, da vam bodo polepšale kakšno urico v teh »posebnih« dnevih.

**PRIPOMOČKI:**

• kuhalnica (težja izvedba) ali lopar ali otroška lopatka (lažja izvedba),
• daljša vrv ali trak za dekoracijo, pas iz obleke (krajše trakove lahko zvežete skupaj),
• lego kocke ali različni drobni predmeti, ki jih imate doma (pokrovčki, ščipalke za perilo, sponke …)
• blazina,
• plastični lončki/tetrapak,
• igralna kocka.

**IZVEDBA:**

Raztegnite vrv po tleh. Na vrv postavite lončke, ki jih boste prestopali. Vzdolž vrvi namestite lego kocke. Na enem koncu vrvi postavite kuhalnico, na drugi strani blazino in škatlo. Vaša naloga je, da med hojo po vrvi pobirate lego kocke in jih previdno prenesete v škatlo. Na začetek poti se vračate ob vrvi, tako da imitirate gibe živali. Skačite kot zajčki 🐰in žabe 🐸, hlačajte kot medvedi 🐻, se plazite kot kače 🐍 in gosenice 🐛, mahajte s krili kot ptice, bodite kužki 🐶, muce 🐱 ter pajki🕷️. Ali veste, kako se premikajo rakovice ?
Težavnost aktivnosti prilagodite vaši starosti. Večji izziv bo, če bo vrv »zvijugana«. Ena od možnosti je, da izbirate kocke le določene barve ali določene velikosti … (po navodilih staršev ali bratov/sester). Naloga je težja, če si na kuhalnico oz. lopar naložite več kock. Nalogo lahko nadgradite z metanjem igralne kocke in prenesete na drugo stran vrvi le toliko lego kock, kot ste vrgli pik.
Starejši otroci lahko lažji del aktivnosti opravite za ogrevanje ali pa ste pomočniki pri prikazu aktivnosti mlajšim članom družine.

Na koncu ne pozabite pospraviti pripomočkov na svoje mesto. ☺

Pripravila: Tea Berkovič Škof

(Vir: https://www.facebook.com/pg/dtzaotroke/photos/?ref=page\_internal)